words: Interpretarea și aplicarea prevederilor art. 29 alin. ( 2 ) din Legea nr. 1 / 2000 pentru reconstituirea dreptului de proprietate asupra terenurilor agricole și celor forestiere , solicitate potrivit prevederilor Legii fondului funciar nr. 18 / 1991 și ale Legii nr. 169 / 1997 , văzând că dovada dreptului de proprietate pentru reconstituire se face conform prevederilor art. 6 alin. ( 1 ) din Legea nr. 1 / 2000 , dacă îndreptățirea la reconstituire poate rezulta , din perspectiva prevederilor art. 1 din Primul Protocol adițional la Convenția pentru apărarea drepturilor omului și a libertăților fundamentale și din aplicarea principiului bunei-credințe , văzând culpa comisiilor de fond funciar cu ocazia emiterii titlului de proprietate și trecerea a 13 ani de la emiterea titlului de proprietate până la formularea acțiunii de constatare a nulității absolute a acestuia . Se are în vedere , pe de altă parte , eventuala culpă a petentei raportat la prevederile art. 12 alin. ( 3 ) din Regulamentul privind procedura de constituire , atribuțiile și funcționarea comisiilor pentru stabilirea dreptului de proprietate privată asupra terenurilor , a modelului și modului de atribuire a titlurilor de proprietate , precum și punerea în posesie a proprietarilor , aprobat prin Hotărârea Guvernului nr. 131 / 1991 , care nu a depus niciun act doveditor conform documentațiilor înaintate de comisiile de fond funciar , faptul că este vorba de terenuri cu vegetație forestieră , ce constituie bunuri de interes național conform prevederilor art. 4 alin. ( 1 ) din Legea nr. 26 / 1996 - Codul silvic , cu modificările și completările ulterioare , că petenta a folosit și exploatat terenul cu vegetație forestieră 13 ani până în prezent , văzând că prin acțiunea dedusă judecății se invocă un motiv de nulitate absolută a titlului de proprietate .